Bukaučiškės I
Bukaučiškės I – kaimas Alytaus rajono savivaldybėje, 1 km šiauriau Kančėnų, 6 km į šiaurės rytus nuo Daugų. Kaimo pietiniame pakraštyje yra Niedulio ežeras ir Važnyčios, Laboriškės pelkės, teka Varėnės aukštupys. Per Bukaučiškes eina keliai iš Daugų į Pivašiūnus ir Dusmenis. Išlikusi Bukaučiškių (Daugų) geležinkelio stotis, stovėjusi prie geležinkelio Alytus–Varėna. Vėliau šiame pastate veikė mokykla.